CELEX: 31988R2076
Language: el
Date: 1988-07-11 00:00:00
Title: Κανονισμός (ΕΟΚ) αριθ. 2076/88 του Συμβουλίου της 11ης Ιουλίου 1988 για την τροποποίηση του κανονισμού (ΕΟΚ) αριθ. 1022/88 όσον αφορά ορισμένες ηλεκτρονικές γραφομηχανές που συναρμολογούνται στην Κοινότητα από την Canon Bretagne SA

Avis juridique important

|

31988R2076

Κανονισμός (ΕΟΚ) αριθ. 2076/88 του Συμβουλίου της 11ης Ιουλίου 1988 για την τροποποίηση του κανονισμού (ΕΟΚ) αριθ. 1022/88 όσον αφορά ορισμένες ηλεκτρονικές γραφομηχανές που συναρμολογούνται στην Κοινότητα από την Canon Bretagne SA  

Επίσημη Εφημερίδα αριθ. L 183 της 14/07/1988 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 2076/88 ΤΟΥ ΣΥΜΒΟΥΛΙΟΥ  της 11ης Ιουλίου 1988  για την τροποποίηση του κανονισμού (ΕΟΚ) αριθ. 1022/88 όσον αφορά ορισμένες ηλεκτρονικές γραφομηχανές που συναρμολογούνται στην Κοινότητα από την Canon Bretagne SA  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1761/87 (2), και ιδίως το άρθρο 13 παράγραφος 10,  την πρόταση της Επιτροπής που υποβλήθηκε μετά από διαβουλεύσεις στα πλαίσια της συμβουλευτικής επιτροπής που έχει συσταθεί από τον εν λόγω κανονισμό,  Εκτιμώντας τα ακόλουθα:  Διαδικασία  (1) Το Συμβούλιο, με τον κανονισμό (ΕΟΚ) αριθ. 1022/88 (3), επέκτεινε το δασμό αντιντάμπινγκ που επιβλήθηκε με τον κανονισμό (ΕΟΚ) αριθ. 1698/85 (4), σε ορισμένες ηλεκτρονικές γραφομηχανές που συναρμολογούνται στην Κοινότητα από τις Canon Bretagne (F), Kyushu Matsushita (UK), Sharp (UK) και Silver Reed (UK). Η Kyushu Matsushita πρότεινε, στη συνέχεια, ανάληψη υποχρέωσης η οποία έγινε δεκτή με την απόφαση 88/300/ΕΟΚ της Επιτροπής (5)· ο κανονισμός (ΕΟΚ) αριθ. 1022/88 τροποποιήθηκε, κατά συνέπεια, από τον κανονισμό (ΕΟΚ) αριθ. 1329/88 του Συμβουλίου (6).  (2) Τον Απρίλιο του 1988, η Canon Bretagne πρότεινε ανάληψη υποχρέωσης. Η Επιτροπή επαλήθευσε, στις εγκαταστάσεις της εν λόγω εταιρείας, ότι με την ανάληψη υποχρέωσης εξαλείφονται οι συνθήκες που δικαιολογούσαν την επέκταση, από τον κανονισμό (ΕΟΚ) αριθ. 1022/88, του δασμού αντιντάμπινγκ στις γραφομηχανές που συναρμολογούνται στην Κοινότητα. Η ανάληψη υποχρέωσης έδωσε επίσης ικανοποιητικές διαβεβαιώσεις σχετικά με τον εφοδιασμό σε μέρη και υλικά καθώς και με άλλες πλευρές των εργασιών συναρμολόγησης της Canon Bretagne στην Κοινότητα.  (3) Η Επιτροπή, μετά από διαβουλεύσεις, αποφάσισε να δεχτεί αυτή την ανάληψη υποχρέωσης.  (4) Υπ' αυτές τις συνθήκες, ο κανονισμός (ΕΟΚ) αριθ. 1022/88 πρέπει να τροποποιηθεί όσον αφορά την Canon Bretagne,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 1022/88 αντικαθίσταται από το ακόλουθο κείμενο:  «Άρθρο 1  1. Ο οριστικός δασμός αντιντάμπινγκ που επιβλήθηκε με τον κανονισμό (ΕΟΚ) αριθ. 1698/85 στις εισαγωγές ηλεκτρονικών γραφομηχανών, με ενσωματωμένους ή όχι μηχανισμούς υπολογισμού, καταγωγής Ιαπωνίας, επιβάλλεται επίσης στις ηλεκτρονικές μηχανές, με ενσωματωμένους ή όχι μηχανισμούς υπολογισμού, που αντιστοιχούν στους κωδικούς ΣΟ 8469 10 00, ex 8469 21 00 και ex 8469 29 00, οι οποίες διατίθενται στην κοινοτική αγορά αφού συναρμολογηθούν στην Κοινότητα από την Silver Reed (UK) ή την Sharp (UK).  2. Το ύψος του δασμού καθορίζεται, ανά μονάδα που συναρμολογείται από τις συγκεκριμένες εταιρείες, ως εξής:  - Sharp (UK): 21,82 ECU,  - Silver Reed (UK): 56,14 ECU.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Ιουλίου 1988.  Για το Συμβούλιο  Ο Πρόεδρος  Π. ΡΟΥΜΕΛΙΩΤΗΣ  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 167 της 26. 6. 1987, σ. 9.  (3) ΕΕ αριθ. L 101 της 20. 4. 1988, σ. 4.  (4) ΕΕ αριθ. L 163 της 22. 6. 1985, σ. 1.  (5) ΕΕ αριθ. L 128 της 21. 5. 1988, σ. 39.  (6) ΕΕ αριθ. L 123 της 17. 5. 1988, σ. 31.